Rikunarita-ORG/Wikinium huggingface dataset:
# 界（生物）

拉咾长一段辰光里，**界**（Kingdom）是生物科学分类法中最高个类别。一开始只拿生物分为动物搭植物两界，微生物被发现后，也长时期被分入动物或植物界：好动个微生物被分入动物界，有色素个细菌（藻类）被分为植物，有些甚至被同时放入两界。后来，没细胞核个细菌，终被独立为一界，再后来真菌也因为没叶绿体，被分出植物界，也成为独立个一界，最后自立为界个是古细菌。
# 動物

|  動物界 地质年代： 成冰纪 - 乃歇 |
| --- |
|   |
| 生物分类法 |
|

|  |  |
| --- | --- |
| 域： | 真核生物 Eukaryota  |
| （朆分级） | 后鞭毛生物 Opisthokonta  |
| 界： | 動物界 Animalia Linnaeus, 1758 |

 |

Orange elephant ear sponge, *Agelas clathrodes*, in foreground. Two corals in the background: a sea fan, *Iciligorgia schrammi*, and a sea rod, *Plexaurella nutans*.
**動物**是多細胞真核生命體裏向个一大類群，統稱爲**動物界**。動物身體个基本形態會隨著其發育而變得固定，通常是勒其胚胎發育个辰光，但別過也有个動物會勒其生命中有得變態个過程。

大多數動物能自發且獨立个移動探索，衹有極少數个動物（像珊瑚）是固定勒一點弗好移動。動物行爲學是研究動物行爲个科學，較著名个行爲理論是康納德·洛倫茨提出个本能理論。

已發覺个動物化石，多是在五億四千萬年前个寒武紀大爆發辰光个海洋物種。

## 特徵

動物有幾種擔其與其他生物相區隔个特徵。動物是真核生物，且常莊是多細胞个 （例外請見黏體動物），昰個擔其與細菌搭大多數个原生生物相區隔。動物是消費者，通常在一個內腔中消化食物，昰個擔其與植物搭藻類相區隔。動物也因缺乏細胞壁而搭植物、藻類及真菌弗同。所有个動物儕是能動个，若衹算一部份个生長期間。胚胎會有形成囊胚个辰光，箇是衹有動物才有个特徵。

### 結構

除脫少部份（如海綿）个例外，動物儕有一個分化出分別組織个身體。昰眼組織包含肌肉（能收縮並控制身體个移動）搭神經組織（傳遞與接收訊號）。一般也會有個內部个消化腔，搭表皮連有一或兩個開口。有昰些組織个動物稱之爲真後生動物。

所有个動物儕有得真核細胞，且包在由膠原蛋白搭具彈性个糖蛋白所組成个獨特細胞外網絡裏向。昰些網絡作興會鈣化以形成甲殼、骨頭搭針骨等結構。在發育个辰光會形成一隻較可變動个架構，好讓細胞能移動且重新組織，好使得複雜个結構變得可能。相對个，其他如植物搭真菌等多細胞生物有畀細胞壁固定住位置个細胞，所以以漸進个生長方式來發育。另外，動物細胞特有个還有如下幾種細胞間个結合：緊密接合、間隙接合搭橋粒。

### 繁殖與發育

幾乎所有个動物儕會進行某種類型个有性生殖。成熟个個體是雙倍體或多倍體个。佢拉有一些特化个生殖細胞，行減數分裂以產生較小可游動个精子或較大弗可動个卵子。精子搭卵子會結合成爲受精卵，且發育成新个個體。

交關動物也能夠行無性生殖。昰個可能發生在孤雌生殖（成熟卵嘸沒經過交配而產生），或一些經由斷裂生殖。

受精卵一開始會發育成一隻小球，稱之爲囊胚，在此進行重整搭分化。在海綿裏向，囊胚幼體會游到一個新个位置上並發育成一個新个海綿。而在其他大多數个類群中，囊胚則會進行更爲複雜个重整。囊胚一開始會內套以形成具有消化腔个原腸胚搭兩個各別个胚層－外胚層搭內胚層。在大多數个情況下頭，還會得有個中胚層在兩者之間。昰些胚層接著分化成各式組織搭器官。

大多數動物間接利用太陽光个能源來生長。植物利用太陽光來轉化出簡單个糖類，以一種稱之爲光合作用个過程。一開始是二氧化碳搭水，經由光合作用後，太陽光个能源轉化成葡萄糖中鍵結个化學能，並釋放出氧來。昰些糖類接著用來當做供植物生長个建材。當動物喫下去昰些植物（或喫下其他喫仔植物个動物），由植物產生出來个糖便會畀動物利用。昰些糖或者直接利用來幫助動物生長，或者畀渠分解脫，釋放出儲存个太陽能，以供動物活動个能量。此一過程稱之爲糖酵解。

生活在靠近海床上个深海熱泉搭海底冷泉等戶蕩个動物弗依靠太陽能。而是由化能合成个古菌搭細菌形成其食物鏈个基部。

## 註記

* 普克動物世界 档案，存勒互联网档案馆当中。（2008年4月30号）
* Tree of Life Project
* Animal Diversity Web - 密西根大學个動物資料庫，顯示生物分類、圖像搭其他資訊。
* ARKive - 全世界个瀕絕/保護物種搭英國个一般物種个多媒體資料庫。
* Scientific American Magazine (December 2005 Issue) - Getting a Leg Up on Land 有關從魚類到四肢動物个演化。
* LOFTER动物
# 哺乳動物

|  哺乳動物 |
| --- |
|  依順時針方向：長頸鹿、果蝠、獅子、刺蝟 |
| 生物分类法 |
|

|  |  |
| --- | --- |
| 亚门： | Vertebrata  |
| 纲： | 哺乳綱  |

 |
| 目 |
| * 原獸亞綱(Prototheria)
	+ 單孔目(Monotremata)
* 後獸亞綱(Metatheria)（有袋類）
	+ 袋鼬目(Dasyuromorphia)
	+ 負鼠目(Didelphimorphia)
	+ 袋鼠目(Diprotodontia)
	+ 智魯負鼠目(Microbiotheria)
	+ 袋鼴目(Notoryctemorphia)
	+ 鼩負鼠目(Paucituberculata)
	+ 袋狸目(Peramelemorphia)
* 真獸亞綱(Eutheria)（有胎盤類）
	+ 非洲蝟目(Afrosoricida)
	+ 偶蹄目(Artiodactyla)
	+ 食肉目(Carnivora)
	+ 鯨目(Cetacea)
	+ 翼手目(Chiroptera)
	+ 皮翼目(Dermoptera)
	+ 蹄兔目(Hyracoidea)
	+ 食蟲目(Insectivora)
	+ 兔形目(Lagomorpha)
	+ 象鼩目(Macroscelidea)
	+ 奇蹄目(Perissodactyla)
	+ 鱗甲目(Pholidota)
	+ 靈長目(Primates)
	+ 長鼻目(Proboscidea)
	+ 嚙齒目(Rodentia)
	+ 樹鼩目(Scandentia)
	+ 海牛目(Sirenia)
	+ 管齒目(Tubulidentata)
	+ 貧齒目(Xenarthra)
 |

**哺乳動物**（教会罗马字：bú°-°zü-°dúng-véh）是脊椎動物亞門下个一個綱，學名謳**哺乳綱**（Mammalia，來自拉丁文「mamma」，意思是「乳房」）。除脫6種頂頂原始个哺乳動物之外所有个哺乳動物儕是直接胎生个。乃朝全世界估計有得4000種橫裏个哺乳動物，人類是其中進化出來个一隻分支。

## 進化史

頂早个哺乳動物化石是垃中國發現个吳氏巨顱獸（*Hadrocodium wui*），生活垃2億年前个侏羅紀。從化石上來看，哺乳動物（尤其是早期个）搭爬行動物之間邪氣重要个區别是垃拉牙齒上向。爬行動物每粒牙齒儕一色一樣，嘸啥區别；但哺乳動物个牙齒，拉垃頜上个位置弗同分化成功弗同个形態。此外爬行動物會得更新，哺乳動物除脫乳牙會得毀牙，別個牙齒弗會得再更新。垃動物界中衹有哺乳動物个中耳裏向有得三塊骨頭，一般性講起來是由爬行動物个兩塊附加顎骨進化成功个，個咾成爲哺乳動物聽覺交關靈敏。

到第三紀爲止所有哺乳動物體型儕蠻小。垃恐龍絕種仔以後哺乳動物率先séh-sie*n*占據仔交關生態位置。到仔第四紀哺乳動物成爲仔陸地上有得支配地位个動物。伊歇辰光个哺乳動物可以分爲4種：

* 多峰齒類（Multituberculates）
* 單孔目（monotremes）
* 有袋目（marsupial）
* 胎盤類（placentals）

多峰齒類在拉3千萬年前个漸新世（**Oligocene**）就已經絕種，別個3科則存活到乃朝。

## 現有哺乳動物分類

* 原獸亞綱(Prototheria)
	+ 單孔目(Monotremata)

* 後獸亞綱(Metatheria)（有袋類）
	+ 袋鼬目(Dasyuromorphia)
	+ 負鼠目(Didelphimorphia)
	+ 袋鼠目(Diprotodontia)
	+ 智魯負鼠目(Microbiotheria)
	+ 袋鼴目(Notoryctemorphia)
	+ 鼩負鼠目(Paucituberculata)
	+ 袋狸目(Peramelemorphia)

* 真獸亞綱(Eutheria)（有胎盤類）
	+ 非洲蝟目(Afrosoricida)
	+ 偶蹄目(Artiodactyla)
	+ 食肉目(Carnivora)
	+ 鯨目(Cetacea)
	+ 翼手目(Chiroptera)
	+ 皮翼目(Dermoptera)
	+ 蹄兔目(Hyracoidea)
	+ 食蟲目(Insectivora)
	+ 兔形目(Lagomorpha)
	+ 象鼩目(Macroscelidea)
	+ 奇蹄目(Perissodactyla)
	+ 鱗甲目(Pholidota)
	+ 靈長目(Primates)
	+ 長鼻目(Proboscidea)
	+ 嚙齒目(Rodentia)
	+ 樹鼩目(Scandentia)
	+ 海牛目(Sirenia)
	+ 管齒目(Tubulidentata)
	+ 貧齒目(Xenarthra)

全世界个哺乳動物當中（以種來計）咾，嚙齒目占脫一半，另外差弗多有4分之1是翼手目。當中，也有交關多動物垃拉動物界个頂級位置，譬如長鼻目（象）就是乃朝陸地上頂頂大个動物，鯨目个藍鯨則是有史以來頂大个動物，比恐龍還要大。

 70%个哺乳動物儕是嚙齒目（藍顏色），挨下來是翼手目（紅顏色），搭Soricomorpha（黃顏色）
# 1904年

|  |  |
| --- | --- |
| **千纪：** | **第2千纪** |
| **世纪：** | 19世纪 | **20世纪** | 21世纪 |
| **年代：** | 1870年代 | 1880年代 | 1890年代 | **1900年代** | 1910年代 | 1920年代 | 1930年代 |
| **年份：** | 1899年 | 1900年 | 1901年 | 1902年 | 1903年 | **1904年** | 1905年 | 1906年 | 1907年 | 1908年 | 1909年 |
| **纪年：** | **甲辰年**（**龙年**）；清**光绪三十年**；日本**明治三十七年**；韩国**光武八年**；越南**成泰十六年** |

## 大事记

* 谱莱发现了木卫六。
* 1月11号——英军在索马里屠杀1000多名回教苦行僧。
* 1月13号——日本向俄罗斯帝国发出最后通牒。
* 2月6号——日俄战争在清朝东北地区爆发。
* 5月21号——中国《苏报》案了结。
* 7月10号——巴拿马政府把运河区划给美国。
* 9月7号——英国强迫西藏签署《拉萨条约》。
* 10月17号——张伯苓创办天津南开中学。

## 诺贝尔奖

* 物理：约翰·斯特拉特（英国）
* 化学：威廉·拉姆齐（英国）
* 生理和医学：巴甫洛夫（俄罗斯）
* 文学：弗雷德里克·米斯特拉尔（法国）、何塞·埃切加赖（西班牙）
* 和平：国际法研究院
# 异名

**异名**（英语：synonyms）或称同物异名，拉生物分类学上，是表示用来指称同一分类单元（taxon）个弗同命名，此用词拉动物学搭植物学上个用法弗是相同。

拉动物命名上，异名是指用来表示同一个分类单元个弗同命名，例如两个指称同一物种个名称。拉植物命名上，异名是指一个“可用来指此分类单元个植物学名”。
# 国际自然保护联盟

**国际自然保护联盟**（英语：International Union for Conservation of Nature and Natural Resources，缩写：IUCN），是一个国际组织，是乃朝世界上最大个，最重要个世界性保护联盟，是政府搭非政府机构侪能参与合作个少数几个国际组织之一，成立于1948年10月。
# 索马里

**索马里**，是东非个国家，居勒勒非洲之角，地势险要。伊个西面搭厄立特里亚、埃塞俄比亚、肯尼亚接壤。

国土面积：**63**万平方公里。

乃歇人口：**9**百**50**万人。

首都是：摩加迪沙。

因为该国人民侪来交关贫穷，箇咾有海盗邪气多——伊搭常勒到红海、地中海、亚丁湾、阿拉伯海里向劫船、勒索。

维基共享资源里向寻得着搭该篇文章搭界个多媒体资源：
**索马里**
# 埃塞俄比亞

埃塞俄比亞
**埃塞俄比亞聯邦民主共和國**，一般性叫**埃塞俄比亞**（阿姆哈拉語：ኢትዮጵያ *ʾĪtyōṗṗyā*，读音），是非洲東北個一個國家，之前叫埃塞俄比亞人民民主共和國。老底子叫「阿比西尼亞」。

搭一般非洲國家弗一樣，埃塞俄比亞勒第二次意大利埃塞俄比亞戰爭畀意大利佔脫（1936-1941年）之前，一直維持俚古老個君主制，朆受著殖民主義浪潮個吞噬。1974年，一趟軍事流血政變拿1930年代以來一直統治埃塞俄比亞個皇帝海爾·塞拉西一世（Haile Selassie I）推翻脫仔，埃塞俄比亞廢脫君主制實行社會主義，一直到1991年再結束搭仔放棄社會主義政治制度。非洲聯盟（非盟）总部勒垃該俚個首都亚的斯亚贝巴。

體育方面，埃塞俄比亞有交關多個長跑選手，勒窮多國際田徑比賽（包括奧運）儕有交關好個成績。